TV7 Piiblikool
Üks Jumal - kolm isikut
Tere tulemast jätkama TV7 Piiblikooli, sina, kes oled tulnud
TV7 stuudiosse, eriti sina, kes vaatad ja osaled TV või veebi kaudu.
Õnnistagu Taevane Isa armus ja armastuses meie ühist õhtut.
Alustame palvega.
Kiitus Taevaisale Päästja Jeesuse nimel tänase õhtu ja osaduse eest.
Issand, Sinu Tõe Sõna eest. Palume, et Sa pühitseksid meid tões, Sinu
Sõna on tõde. Aamen.
Tänaõhtune teema on "Üks Jumal- kolm isikut". Väga huvitav teema.
Teemat õpetab Reijo Telaranta.
Reijo on tuttav TV7 vaatajatele "Raamatu" saatest.
Me tutvume temaga ka tänasel kursusel. Reijo, palun!
Jumala rahu teile, sõbrad.
Meil on täna väljakutsuv teema: Üks Jumal - kolm isikut.
Jumalast on kerge mõelda Loojana, Isana, Kõikvõimsana.
Tal on palju nimesid: Kõikvõimas, Kõrgeim, Looja, Jumal, Isa jne.
Jeesustki on kerge ette kujutada. Kõik Temasse uskujad usuvad Teda
Päästjana, Kristusena, Messiana, Võituna - Temalgi on palju nimesid.
Püha Vaimu ettekujutamiseks on abiks Apostlite tegude raamat.
Seal on nii palju Püha Vaimu tegevusest, et raamatu pealkiri
võiks olla Püha Vaimu teod.
Kõik need kolm saab siduda kokku üheks, sildiga "Püha Kolmainsus".
Aastasadu on kunstnikud püüdnud neid kujutada piltidel.
Siin pildil on Püha Vaim ülal, Isa on kujutatud vanahärrana ja
Jeesus on sama nägu, nagu me oleme Teda näinud mujalgi.
Siin pildil on majesteetlikkust, kõik koondub risti ja Jeesuse ümber.
Püha kolmainsus on keeruline teema ja mõnikord arvatakse, et see on
saladuslik teema, mida me ei peagi mõistma ega teadma.
Kuid me ei vali nii lihtsat, seda teemat ignoreerivat teed.
Jeesus ütles: "Armasta Issandat, oma Jumalat, kogu oma südamega ja kogu
oma hingega ja kogu oma mõistusega!"
Kõik meie tajumise tasandid on kaasatud, kui me uurime Isa Jumalat.
Teiselt poolt Piibel ei ütle, et me ei tohi asju üle kontrollida.
Ap.t. 17:11 - "...nemad võtsid sõna vastu täie innuga ja uurisid iga
päev Pühakirjast, kas see on nõnda."
Neid õpetav Paulus oli mõjuv õpetaja, aga siiski kuuljad
uurisid, kas kõik peab paika.
Nad ei lähtunud sellest, et kõik tuleb võtta vastu ilma mõtlemata.
Me teeme samuti, lähme uurima, mida räägib Piibel Kolmainsusest
ja samuti erinevad usutunnistused: apostellik, Nikaia ja Athanasiose.
Apostellik usutunnistus - lühike, vanim, kõigil kirikutel ühine,
räägib Isa Jumalast ja Pühast Vaimust. See räägib palju ka
päästmisest ja evangeeliumist. See on kompaktne.
Nikaia usutunnistus proovib samuti lühidalt öelda, mida Jumal on
teinud, keskendub Jumala tegudele.
Siis on Athanasiose usutunnistus, mis on saanud nime Aleksandria
piiskopi Athanasiose järgi, kes elas u. 298-373 pKr.
Sel ajal oli tugev arutelu selle üle, mis see kolmainsus ikka on.
Enne kolmainsuse kirjeldamist tekkis küsimus, kes ja mis on Jeesus.
Kui see sai selgeks räägitud, nii, et kõik mõistsid, millest jutt,
siis tekkis Athanasiose usutunnistus.
See on kõige väiksem. Me ei käi seda siin läbi. Kes on huvitatud,
saab veebist või raamatukogust materjali otsida. Selles on palju
juttu neist asjades, mida vaatame.
Kahte esimest kasutatakse jumala- teenistustel erinevates olukordades.
Apostellikku rohkem, Nikaia oma rohkem pühade ajal.
Viimast pole jumalateenistustel.
Vaatame seda usutunnistuse sellise pilguga, mida seal räägitakse
meie teemaga, kolmainsusega, seonduvalt. Teises kohas on
öeldud, et kes ei usu usutunnistust, need lähevad põrgu.
Edasi öeldakse, et päästmist pole, kui ma ei usu nii, nagu kirik usub.
Neid kohti on palju. Usutunnistuses on öeldud, et Jumalat usutakse
teatud viisil. Järgmine osa: "Ühine kristlik usk on see:
Me teenime ühte Jumalat, kes on kolmainsus ja kolmainsusest, kes
on üks Jumal, teineteisest eristatud isikud, jagamatu jumaliku olemusega."
Me näeme siin, et kolmainsus on ühene ja ühtne.
Sedasama ühe Jumala teksti me leiame Piibli alguslehtedelt.
Seal räägitakse, et: "Tehkem inimesed oma näo järgi, meie
sarnaseks, et nad valitseksid kalade üle meres, lindude üle taeva all,
loomade üle ja kogu maa üle ja kõigi roomajate üle, kes maa peal roomavad!"
Siin öeldakse "Tehkem", ehk siis tegijaid on rohkem kui üks. Ei ole
"mina teen", "tema teeb", "see teeb". Ta räägib mitmuse isikulises vormis.
Kuidas me saame teada, et siin ei mõelda "meie" all ingleid?
1. Ms 1:1-2 "Alguses lõi Jumal taeva ja maa. Maa oli tühi ja paljas
ja pimedus oli sügavuse peal ja Jumala Vaim hõljus vete kohal."
Ei olnud loodud midagi ega kedagi, ka ingleid, aga Jumala Vaim oli.
Uues Testamendis Ko 1:15-16 "Tema on nähtamatu Jumala kuju,
kogu loodu esmasündinu, sest tema läbi on loodud kõik,
mis on taevais ja maa peal, mis on nähtav ja nähtamatu,
olgu troonid või ülemused, olgu valitsused või meelevallad -kõik
on loodud tema läbi ja tema poole."
Lisaks Isa Jumalale ja Pühale Vaimule oli loomise juures Jeesus Kristus.
Kolmainsus eksisteerib Piibli esimestest lehekülgedest alates.
Kolmainsuse erilisus ja teisalt ühesus oli tähtis asi algkogudusele
ja ka meile. Erilisus on välja toodud ka Athanasiose usutunnistuses.
"Seal on isik Isale, isik Pojale ja isik Pühale Vaimule. Aga Isa, Poja
ja Püha Vaimu jumalikkus on üks. Nende kirkus on ühine, majesteetlikkus
igavene. Selline, nagu on Isa, selline on ka Poeg ja Püha Vaim.
Isa on mitte-loodud, Poeg on mitte- loodud ja Püha Vaim on mitte-loodud."
Meie, maailm ja inglid oleme loodud, aga Isa, Poeg ja Püha Vaim on olnud
ja on üks. Neid pole loodud, Nad on üks isik, aga erinevad.
"Selles kolmainsuses pole keegi enne ega pärast teist, keegi pole
suurem ega väiksem kui teine, vaid kõik kolm Isikut on koos igavesed
ja samavõrdsed. Nii et igas eespool nimetatud asjus: kolmainsus, mis on
Üks ja Üks, mis on kolmainsus." Siit tuleb tänaõhtune pealkiri.
Isa, Poeg ja Püha Vaim ei esinda meile samu asju. Jumal on Looja.
Ta on Kõikvõimas Looja. Ta on loonud maailma ja kõik, mis on.
Jeesus on Lunastaja, Temal on teine roll kolmainsuses. Ta on andnud
ristil suremisega Kolgatal maailmale pääsemise võimaluse. Võimaluse
pattudest vabanemiseks ja pääseda osadusse Isaga.
Püha Vaim on Pühitseja, elavaks tegija, Õpetaja ja nagu eelmisel
korral õppisime, Ta meenutab meile, mida Jeesus õpetas. Ta kirgastab
Jeesust meie eludes.
Kolmainsuse ühtsusest, erilisusest ja erinevusest tuleks meil
mõelda kirikutes ja kogudustes palju rohkem.
Jumal armastab erilisust. Jumal on loonud maailma, kus on erinevad
taimed, loomad, maad, mered, saared, metsad, sood. Ka inimene on eriline.
Siin Piiblikoolis pole kaht sarnast inimest. Ka maailmas ei leidu
kaht samasugust inimest. Jumal on loonud meid kõiki erilisteks.
Ta armastab erilisust. Minu arvates on seepärast vajalikud
erinevad kirikud ja kogudused, mille õpetustest on erinevad
kohad rõhutatud, kus aga see osa kolmainsusest - Jeesuse Kristus
Päästjana, kes võetakse vastu usu kaudu lihtsalt armust, püsib kirkana.
On palju muusikarütme, viise, sõnu- Jumal armastab erilisust, paljusust.
Lillepõld, kus on palju lilli.
Ka Jeesus pooldas erilisust. Miks võin nii öelda?
Piiblis näeme, et alati, kui Jeesus kohtus inimestega, Ta ei öelnud
neile: "Sa võid tulla Minu juurde, kui muutud selliseks ja selliseks,
riietud teisiti, räägid teisiti või laulad teisi laule." Ei, Jeesus
võttis vastu kõik erinevad inimesed sellistena, nagu nad olid.
Ta parandas kõik haigused, andis patte andeks, õhutas meeleparanduse
tegudele, kui selleks oli vajadus.
Ta ei lükanud kedagi tagasi erinevuse pärast. Kui Jeesus
tervendas pimedaid või kurte, siis Piibli järgi kasutas Ta selleks
mitmeid erinevaid meetodeid.
Kord aitas sõna, kord Ta sülitas maha ja tegi süljest muda ja
kasutas seda vahendina, kord ainult puudutas.
Ta ei kasutatud reeglistikku, et pimedaid tuleb nii tervendada ja
kurte sedasi ja ainuõige viis lonkuri parandamiseks on see.
Ta armastas erinevust. Ta innustab meidki armastama üksteist, nii
erinevad, kui oleme, erinevatest kogudustest õe-vennana.
Kuid Püha Vaim?
Piiblist näeme, et Püha Vaim tegutseb siis, kui tahab. Toimib
sellisel viisil, nagu ainult Tema valib. Jagab ande nii, nagu heaks
arvab. Ühele üks and, teisele teine armuand.
Ühte Ta õnnistab teatud viisil, mis pole aga teise jaoks mõeldud.
Temagi armastab erinevust. Kogudust võrreldakse Kristuse ihuga, aga
see pole ihu, kus on ainult jalad, kõrvad või silmad. Tõeliselt on
seal erinevad liikmed erinevate armuandide ja ülesannetega.
Püha Vaim armastab erinevust. Seepärast armastab Ta meid kõiki.
Nii võin öelda, et kolmainsuses on igaühel oma roll ja ülesanded, ja
on palju selliseid asju, mis neid eristavad ja mida me peame mõistma.
On veel üks kolmainsuse omadus lisaks ühtsusele ja erisusele, mida
esile tuua. Kolmainsuse lähedus.
Piiblis on Johannese ev. kirjas: "Isa armastab Poega ja on
andnud tema kätte kõik." (Jh 3:35) Isa armastab Poega.
Veel on kirjas Jh 14:31 "...vaid et maailm saaks aru, et
mina armastan Isa ja teen nõnda, nagu Isa mind on käskinud."
"teen nõnda, nagu Isa mind on käskinud." See ei toimi sunni
alusel. Nagu Isa oleks ülemus, kes käsutab Jeesust ja Jeesus jooksutab
Püha Vaimu, vaid see toimib osadussuhtel ja armastusel.
Jeesuse ülempreesterlik palve Jh 17:1-26 on täis seda
ühtekuuluvust. Isa armastab Poega. Poeg armastab Isa. Jeesus seob
sellesse suhtesse igaühe meist. Ta palvetab mitmel korral:
"et kõik oleksid üks, nii nagu sina, Isa, minus ja mina sinus,
et nemadki oleksid meis, et maailm usuks,.." Et maailm usuks, et meie
keskel on armastus. Armastus lähtub Isast Jeesuse kaudu, seda levitavad
meie kogudused, meie elu, elavaks tegeva Püha Vaimu läbi.
See armastus on tõendus, mis paneb maailma uskuma, kuna siin maailmas
on armastusest suur puudus. Millestki muust ei räägita nii
palju kui armastusest. Aga see on tühi, isekas ja hetkeline armastus.
Pole Jumala agape-armastust, mis on tugev ka siis, meie oleme nõrgad
ja langeme. Tema armastus ei muutu, vaid kutsub meid meeleparandusele
ja enese juurde. Siit on hea minna kolmainsuse neljanda omaduse juurde.
Jumala pühadus. Kolmainsuse pühadus.
Jeesus on andnud meile loa öelda "Abba, Isa". Pole lähedasemat,
hellemat ega intiimsemat viisi, kui selliselt rääkides.
Mõned jutlustajad on öelnud, et see on kui iss või issi, väga peresisene.
Sa ei ütle tellerile pangas isa asju ajades: "Issi käskis nii".
Aga temaga rääkides võid Teda kutsuda issiks, see näitab, et teie
omavaheline suhe on lähedane ja soe.
Aga Jumal on ka püha. Me ei saa libastuda sellega, et mõtleme, et
familiaarsus Ta suhtes viib pühadusse. Nii see tõesti ei ole.
Piiblis on sellest palju kohti. Nt 5. Moosese raamatus.
Jk 2:19. "Sina usud, et Jumal on üksainus. Seda sa teed hästi, ka
kurjad vaimud usuvad seda ja värisevad hirmust."
5 Ms 32:39 "Nähke nüüd, et see olen mina, ainult mina, ega ole ühtki
jumalat minu kõrval! Mina surman ja teen elavaks, mina purustan ja
mina parandan ega ole kedagi, kes päästaks minu käest."
Kui me räägime Jumala pühadusest, siis selle alla kuuluvad ka teised
kolmainsuse isikud - Jeesus Kristus ja Püha Vaim. Püha Vaim ei ole
trikkide tegija, et võiksime kohal olles palvetada ja teha imesid.
Kuigi Jeesus on hea karjane, on Ta Kuningate Kuningas.
Kui Paulus alustab kirjadega, siis pea iga kirja alguses ta liidab
Isa ja Jumala. Ta ei räägi ainult Isast või ainult Jumalast, vaid
Isa Jumalast. Piiblis on selgelt väljendatud, et ka Jeesus on Jumal.
Kui Toomas kohtas ülestõusnud Päästjat, siis ta ütles:
"Minu Issand ja minu Jumal!".
Selle peale Jeesus ei öelnud: "Issi on Jumal, mitte mina".
Jeesus nõustus Toomase tunnistusega, et asjad on nii.
Kui Ananias toimetas koguduse eest raha kõrvale, siis Peetruse
noomitus oli paljastav. Ta ütleb Püha Vaimu petmise kohta:
"Sa ei ole valetanud inimestele, vaid Jumalale."
Ananias püüdis petta Püha Vaimu. Petta Jumalat ennast.
On meeletu mõte petta Püha Vaimu või Jumalat või Jeesust, kes näeb
kõike, teab kõike, on kogu aeg kõrval ja tunneb meie mõtteidki.
Aga nii juhtus selles olukorras ja sellel olid halvad tagajärjed.
Püha Kolmainsus on tohutult suur ja mahukas asi.
Siin lühikese aja jooksul võime mõned asjad esile tuua, aga
seda ei saa ära seletada.
Näiteks siin on püütud näidata kahte kolmainsust.
Siin on Jeesus-laps, Maarja ja Joosep, kes esindavad maailma ja
Jeesuse elu inimesena maa peal. Ülal on näha kolmainsuse teised
osapooled: Kõikvõimsa Püha Jumala ja Tema taevased väed
ning Püha Vaimu ligiolu ja Jeesuse Kuningana, kes on suurem, kui
mistahes muu asi siin maailmas.
Õpetuse järgselt võib üles kerkida küsimus: "Üks Jumal - kolm isikut,
mida see ikkagi tähendab?"
Mõistan ma seda ikka õigesti? Või kui ma seda õigesti ei mõista,
siis kas mind, nagu Athanasiose usutunnistus ütleb, ootab põrgu?
Mul on sinule nii siin saalis kui ka kodus teleri ees olijale
lohutav sõna. Me võime olla turvaliselt püha saladuse ääres.
Rm 11:34 öeldakse: "Sest kes on ära tundnud Issanda meele?
Või kes on olnud talle nõuandjaks?"
Kes on ära tundnud? Pauluse küsimus sisaldab juba vastuse: "Ei keegi".
Meil pole vahendeid ega võimalusi.
Paulus jätkab teemaga 1.Kr 13:9-10 "Sest poolikult me tunnetame ja
poolikult me ennustame, aga kui tuleb täielik, siis kõrvaldatakse poolik. "
"kui tuleb täielik, siis kõrvaldatakse poolik."
Me oleme puudulikud inimesed oma arusaamises ja jääme selliseks
vaatamata sellele, mitu Piiblikooli me läbime, kui palju loeme Pühakirja.
Meie mõtted on liiga väiksed Jumala suuruse ja pühaduse mõistmiseks.
Kui mõtleme nii, et paneme tabelisse kirja püha kolmainsuse omadused
ja olemuse, et kõik näeksid, kuidas asjalood on. See kindlasti ei
õnnestu, meie võimetest ei piisa.
Kuigi me käime Piiblikoolis, loeme Piiblit, uurime ja arutame asjadest
õpetuse järgselt, siiski me ainult kraabime asjade pealispinda. Just sel
põhjusel me avastame, et vajame püha kolmainsust.
Me vajame püha kolmainsust, kuna See on liiga suur. Mis mõttes?
Võime öelda, et vajame Jumalat abiks. Me saame Teda appi kutsuda
kõiges oma elus. Ka siis, kui uurime Piiblit ja tahame seda
paremini õppida. Me vajame Poega päästeks. Ilma Jeesuseta
me kõik hukkume, jääme ilma igavesest elust Jumala osaduses.
Me vajame Püha Vaimu, elavaks tegijat, õpetamiseks,
julgustamiseks ja varustamiseks.
Ilma Püha Vaimu abita ja ligioluta Sõna ei avane ega räägi ega loo elu.
Meil on põhjust kõiges meenutada püha kolmainsust: Isa Jumalat,
Vabastajat Jeesust Kristust ja Püha Vaimu- elavaks tegijat, Õpetajat,
Julgustajat, Lohutajat, kes viib meid osadusse Jeesuse Kristusega.
Paulus tahab meid kõiki siin Piiblikoolis omamoodi julgustada.
Filipi kirja 1:6 on laused, mis võivad jääda meeldejätmiseks:
"ja olen veendunud selles, et see, kes teis on alustanud head tööd,
lõpetab selle enne Kristuse Jeesuse päeva."
Mõnikord on hea asjadele läheneda silmade kaudu. Täna oleme palju
kasutanud kõrvu, natuke ka silmi. Mõned meist mäletavad asju
paremini, kui näeme neid. Olen jätnud õpetuse lõppu Anrei Rublevi
maali 1400 a. algusest. Ta maalis selle 1422-1423.
See on üks tuntumaid ikoone maailmas.
Sellelt saab koorida mitu kihti.
Selle aluseks on kolme ingli külastus Aabrahami juurde Mamre tammikus.
Aga kui seda hakata uurima, siis siin pole ainult kolm inglit, vaid
Rublev on maalinud Püha Kolmainsuse. Selle nime all tuntakse seda maali.
Vasakul on näha Isa Jumal, keskel istub Poeg, paremal Püha Vaim.
Isa vaatab Poega, kes Jumalana sündis inimeseks. Uue elu
haljusega riietatud Vaim ulatab käe palvevalmiduses.
Sel viisil Aabrahami ja Saara külalislahkusest, mis on aluspinnaks,
kasvab välja kolmainsuse ligiolu.
Enne kui räägin veel ikoonist, juhin tähelepanu sellele, et maali
perspektiiv on pahupidine. Tavaliselt kaugel olevad asjad vähenevad ja
ligi olevad asjad on suuremad, aga siin on vastupidi.
Lauas, mis on kui altar ja millel on armulaua karikas, on neljas
külg tühi. Selle koha on Jumal hoidnud sinule. Siin on koht, kus
sina saad käia kohtumas püha kolmainsusega - Isa Jumala,
Päästja Jeesuse Kristuse ja elavaks tegija Püha Vaimuga.
Olen sellest pildist rääkinud kaua, kuna sellest võib välja kaevata
üha uusi asju, sümboleid, mis on seotud riietus värviga või
tagaplaanil olev telgiosa osa näib Aabrahami majana.
Vasakul on hoone mustade akendega, mida saab ette kujutada kirikuna,
koguduse kogunemiskohana või vaadata selle majana, mida Jeesus ehitab
meile kõigile. Keskel on puu, mis võib olla tamm Mamre tammikust.
Legend räägib, et sellest puust ehitati Jeesuse ristipuu.
Sel viisil võib ühel pildil vaadata palju enamat, kui esmapilgul tundub.
On öeldud ka, et see võib olla ajalooline päästenõupidamine,
kus püha kolmainsus arutas sinu ja minu päästmisplaani.
Meid tuli pesta puhtaks pattudest ja muuta õigsuseks,
et me oleksime kõlblikud astuma Isa trooni ette ja ütlema: "Abba, Isa".
Siin Jumal räägib Pojale, et saadab Ta meie eest kannatama, võtma
karistuse enesele, et meie elaksime.
Poeg kummardub valmisolekus Isa suunas ja ütleb: "Kas ei joo ma
karikast, mille Isa on mulle andnud? Võtan vastu, mida Mind armastav Isa,
keda Mina armastan, on mulle andmas".
Püha Vaim on kõrval valmis teenima Poega Tema suurel ajaloolisel
kannatuse ajal kõikides raskustes.
Et elavaks tegeva Jumala väena äratada Jeesust surmast ellu.
Haud ei hoidnud Jeesust kinni.
Sama vägi on kättesaadav sellele, kes istub lauas neljandal kohal.
Igaühele on koht kolmainsuse lauas Isa, Poja ja Püha Vaimu juures.
Võtkem see koht, ärgem jätkem seda kasutamata. Aamen.
Oleme kuulnud õpetuse Jumalast, kellel on kolm isikut. Taevas TV7
kohvikus on käimas elav vestlus, samuti kodudes teiselpool kaamerat.
Tere tulemast vestlema, Katri Grönroos ja Osmo Uotila.
Milliseid mõtteid õhtu teema äratas?
Teema on väga tähtis ja ka raske. Kui seda teemat hakata arutama
oma mõistusega, siis ei jõua sa kuhugi, aga kui käsitled teemat
usu läbi ja otsid, millised on Jumala tahud, siis see hakkab
elama oma elu ja püha kolmainsus muutub armsaks.
Mis jäi Osmole meelde?
Kogu Jumal on teema, mis vajab isiklikku kogemust. Arvatavasti
olen ma kogu elu uskunud Jumalasse.
Mõnikord olid mu elus rasked olukorrad, kus küsisin:
"Kas on Jumal olemas? See Päästev Jumal, Jeesus Kristus."
Minuga oli nii, et usun, et see oli Jumal, kes kutsus mind ja Püha Vaim
juhatas, et saaksin põlvitada Jeesuse Kristuse
jalge ette ja jätta maha kogu elu. Sel teemal mõtlesin täna õhtul.
On aeg, kus sallivus viib sinnani, et igaüks usub midagi.
Tihti küsitakse: "Ma usun Jumalat, aga milleks Jeesust on vaja?"
Siis on veel Püha Vaim, kellest keegi midagi ei mõista.
Milleks Tema? Mis on meid viinud nii kaugele Piibli õpetusest?
Jumalat on kergem uskuda, kui Ta on määratlemata ja suveräänne.
Kui tuleb täpsemalt määratleda, mis on usk, siis tuleb sein vastu.
Ei taheta tutvuda sellega, mis on usk. Siis jääb Jeesus tundmatuks.
Kas võib olla nii, et Jeesusega seoses tuleb esile patu küsimus
ja inimesele ei meeldi olla süüdlane? Jumalat saab turvaliselt uskuda
Loojana ja Kõikvõimsana, kõrgeimana. Jeesusega kohtub inimene oma
patusüüga. Mis arvad, Osmo?
Kui tunnen patusüüd, nagu Paulus ütles, et ta on suurim patune,
siis jõuan risti juurde, küsin: "Kas Kristus suri ristil ka minu eest?"
Mul ei ole muud selgitust, kui et Jumala Püha Vaim kirgastab
meile neid asju, kui oleme sisemiselt avatud.
Piiblikooli eelmises osas räägiti, et Lääne kirikud ja kogudused
on taandarengus, kaotavad liikmeid, tähtsus väheneb. Teiselt poolt
samal ajal Aafrikas, Aasias ja Lõuna-Ameerikas kristlaskond
kasvab suurel kiirusel. Seal räägitakse palju Pühast Vaimust.
Kas meile on kätte maksmas asjaolu, et meie Jumal on kauge ja isikuta?
Kindlasti. Jumalast räägitakse väga üldiselt, Jumal võib olla
mis tahes, mida tahetakse, et ta on.
See, kuidas Jumal tegutseb, tuleb Püha Vaimu kaudu.
Õppides tundma Jumala Püha Vaimu, siis tuleb arusaamine, et ka
tänapäeval Jumal tegutseb, et Ta pole kauge, lihtsalt Maa Looja.
Siinne Piiblikool on ühiskristlik, püüame olla ühtsed kõikvõimalikel viisidel,
et tuua üksteist lähemale ja üheskoos kohtuda Kristusega.
Kooli direktor Tapani Talikainen, räägi kolmainsuse ühtsusest,
mis on samal ajal selgelt erinev?
Piibel õpetab selgelt, et Isa, Poja ja Püha Vaimu vahel on
kokku liitev, katkematu, armastav osadusside.
Jumala tahe on, et me leiaksime taas selle osaduse armastuse
kaudu, mis võetakse vastu usu läbi.
Kolmainu Jumal on ristiusu üheks alussambaks.
Isa tegi armastuses plaani meie päästmiseks, Poeg teostas selle
ristil ja Püha Vaim teeb selle meile tõeliseks usu kaudu.
Võimas Jumala arm!
Hea pilt kolmainsusest, kus Isa, Poeg ja Püha Vaim on õigel viisil
tasakaalus, keskel on elava ja kasvava koguduse pilt.
Kuidas me saame selles suunas pürgida? Kas Katril on mõtteid?
Palju palvetada ja paluda Püha Vaimu, et Ta tuleks meid õpetama
ja näitama, mida me peame tegema. Ja kuidas üksteist kohata. Palve
on väga tähtis. Palvetada üksteise ja koguduse eest.
Arutelu siin Taevas TV7 stuudio kohvikus jätkub, samuti kodudes.
Tapani, kas võiksid kokku võtta tänaõhtuse teema?
Mõtlesin, et kui meil on apostellik usutunnistus, millega igal nädalal
või iga päev saame tunnistada usus Isast, Pojast ja Pühast Vaimust,
siis on meil olemas lähtekoht ja tähtis vägi meie usuelus.
Täiuslikult on see seotud sellega, mis on kirjas apostellikus usutunnistuses
Kolmainu Jumalast, Tema ühtsusest ja rollist meie päästmiseks.
Mis teema on meil järgmisel korral Piiblikoolis?
Me jätkame teemaga "Piibel, Elava Jumala elav Sõna".
Huvitav kogu Piiblit läbiv teema.
Sellest räägib meile pastor Marko Huuhtala.
Tänan kõiki, kes olid täna õhtul Piiblikoolis, nii kodusolijaid,
kui ka Taevas TV7 stuudios olijaid. Arutelu kindlasti jätkub.
Kohtume jälle TV7 Piiblikoolis!
Tõlge: Merle Sibola